[{"text_idx": "#000000", "text": "La\u0308htudes lugejate soovidest ja\u0308tsin sel na\u0308dalal uudisteblokist va\u0308lja otseselt valimistel osalevaid erakondi puudutavad teated. Saabunud tagasiside kohaselt on nende valimiskampaaniad inimesi juba nii a\u0308ra tu\u0308u\u0308danud, et nendega seonduva kohta ei viitsita enam midagi lugeda. Rohkem tahetakse teada teemadest, mis on ka tegelikult olulised. Kuna vahepeal on laekunud huvitavat infot erakondade siseelust, teen nende asjade kohta enne valimisi vo\u0303ib-olla siiski mo\u0303ne eraldi postituse."}, {"text_idx": "#000001", "text": "Loomakaitseseaduse alusel kehtestatud korra kohaselt peab korraldama hulkuvate loomade paigutamise varjupaika kohalik omavalitsus. Viljandi linnavalitsus on so\u0303lminud selleks to\u0308o\u0308vo\u0303tulepingu Varjupaikade MTU\u0308-ga, mis on pidanud 2008. aastast linna ku\u0308lje all Mustivere ku\u0308las asuvat loomade varjupaika. Praegune leping kehtib ja\u0308rgmise aasta ma\u0308rtsi lo\u0303puni. Augustis po\u0308o\u0308rdus linn teiste Viljandimaa omavalitsuste poole ettepanekuga korraldada uue lepingu so\u0303lmimiseks la\u0308bira\u0308a\u0308kimistega u\u0308hishange (u\u0308hishange tehti ka 2019. aastal), et hind kujuneks ko\u0303igi jaoks vo\u0303rdsetel alustel. Ta\u0308naseks ongi ko\u0303ik Viljandimaa vallad selle ettepanekuga no\u0303ustunud. Nu\u0308u\u0308d hakatakse arutama korraldatava u\u0308hishanke tingimusi."}, {"text_idx": "#000002", "text": "Loomade varjupaik asub Viljandi valla territooriumil, kuid Viljandi linnale kuuluval kinnistul. Kevadel po\u0308o\u0308rdus Varjupaikade MTU\u0308, mille tegutsemise aluseks seal on olnud vo\u0303idetud hanked, linna poole ettepanekuga seada kinnistule investeerimiskohustusega hoonestuso\u0303igus 49 aastaks Varjupaikade MTU\u0308 kasuks. Kinnistul asuvate hoonete seisukorra parandamiseks on vaja teha suuremahulisi investeeringuid. Varjupaikade MTU\u0308, mis on investeerinud Viljandi linnale kuuluvatesse hoonetesse viimastel aastatel ku\u0308mneid tuhandeid eurosid, soovib varjupaiga arendamist ja\u0308tkata, kuid vajas suuremate investeeringute tegemiseks o\u0303iguskindlust krundi ja hoonete edasise kasutmise osas pikemaks ajaks."}, {"text_idx": "#000003", "text": "Aprillis toimus linnavalitsuse ja Varjupaikade MTU\u0308 no\u0303upidamine, mille tulemusena pidi MTU\u0308 esitama lisagarantii hulkuvate loomadega seotud avaliku teenuse hinnakujunduse kohta 49 aastaks. Hoonestuso\u0303iguse seadmisega oleks vo\u0303etud endale kohustus investeerida linna varasse. Lo\u0303puks leidis MTU\u0308, et ei ole vo\u0303imeline andma sellele lisaks veel garantiid hinna kujundamise kohta 49 aastaks, misto\u0303ttu vo\u0303eti oma ettepanek hoonestuso\u0303iguse seadmiseks tagasi."}, {"text_idx": "#000004", "text": "Linna poolt vaadates vo\u0303ib ku\u0308ll olla mo\u0303istetav, et sellist garantiid hinnakujunduse kohta sooviti, aga on absurdne eeldada, et u\u0308ks MTU\u0308 suudaks seda nii pikaks ajaks anda. Samas vajavad hooned varjupaigas ja\u0308tkuvalt korrastamist. Kuidas neid to\u0308id siis rahastada? U\u0308ks vo\u0303imalus on teha seda loomulikult lihtsalt linnaeelarvest, sest tegemist on ju linna varaga. Teine tee oleks luua varjupaiga arendamiseks ja haldamiseks sihtasutus, milles osalevad teisedki Viljandimaa omavalitsused. Minu arvates oleks see kokkuvo\u0303ttes ehk isegi ko\u0303ige parem, aga samas on see ilmselt ka ko\u0303ige ebato\u0303ena\u0308olisem, sest eeldab senisest oluliselt suuremat rahalist panustamist ko\u0303igi Viljandimaa omavalitsuste poolt."}, {"text_idx": "#000005", "text": "Varjupaiga pidamist ostetakse vabau\u0308henduselt sisse sisuliselt ju selle to\u0303ttu, et see vo\u0303imaldab omavalitsustel lu\u0308kata osa kulutusi endale seadusega pandud kohustuste ta\u0308itmise eest vabatahtlike kaela. Kuna loomad valimas ei ka\u0308i, ei paku varjupaiga arendamine ja selle seisukorra parandamine poliitikutele aga huvi \u2013 nende vaatepunktist ei tasu sinna investeerida, sest see ei too ha\u0308a\u0308li; pigem vo\u0303ib teatud seltskond hakata vastasel korral hoopis halama, et loomadele tahetakse luua paremaid elamistingimusi kui inimestele ning tegelikult tuleks hulkuvad koerad ja kassid u\u0308ldse kohe ahju ajada."}, {"text_idx": "#000006", "text": "Nii et ees seisavad keerulised la\u0308bira\u0308a\u0308kimised. Varjupaikade MTU\u0308 vaatepunktist oleks ilmselt otstarbekas minna nendele la\u0308bira\u0308a\u0308kimistele seisukohaga, et varjupaiga pidamist no\u0303ustutakse ja\u0308tkama juhul, kui seda soovivad omavalitsused vo\u0303tavad endale kohustuse teha hankeperioodi jooksul investeeringuid, millega saavutatakse peamised eesma\u0308rgid, mis toodi va\u0308lja kevadel hoonestuso\u0303iguse seadmiseks ettepanekut tehes: kolme hoone renoveerimine vastavalt kaasaegsetele ehitus- ja energiasa\u0308a\u0308stuno\u0303uetele; juurdepa\u0308a\u0308sutee ning krundil asuvate jalgteede remontimine, et hooned oleks normaalselt teenindatavad; krundi rohealade kasutuselevo\u0303tuks vajalikud maaparandus- ja haljastusto\u0308o\u0308d ning koertele jooksu- ja jalutusaedade rajamine."}, {"text_idx": "#000007", "text": "La\u0308bira\u0308a\u0308kimiste ka\u0308igus vo\u0303ib teha muidugi ja\u0308releandmisi, aga maksimaalsete no\u0303udmiste esitamine peaks tagama selle, et va\u0308hemalt midagi sellest saab lo\u0303puks ikkagi tehtud. Ei ole mingit po\u0303hjust, miks omavalitsuste eest varjupaika pidav vabau\u0308hendus peaks neilt justkui almust paluma. To\u0303ena\u0308oliselt aitaks soovitud tulemuseni jo\u0303uda hoopis paremini see, kui ja\u0308tta demonstratiivselt avatuks vo\u0303imalus virutada neile uksega vastu vahtimist. Ma ei usu, et u\u0308kski asjaga seotud omavalitsus sooviks hakata ise loomade varjupaika pidama vo\u0303i leiaks ja\u0308rsku kusagilt uusi inimesi, kes oleks valmis tegema seda siin nende jaoks soodsamatel tingimustel. Selles mo\u0303ttes on tugevamad kaardid la\u0308bira\u0308a\u0308kimistel tegelikult Varjupaikade MTU\u0308 ka\u0308es."}, {"text_idx": "#000008", "text": "O\u0303iguskantsleri kantseleist po\u0308o\u0308rduti Viljandi linnavalitsuse poole, sest o\u0303iguskantslerile esitas avalduse inimene, kelle pru\u0308gi vedamisest ja\u0308a\u0308tmevedaja keeldus, kuigi ta oli enese so\u0303nul ja\u0308rginud kohaliku omavalitsuse ja\u0308a\u0308tmete sorteerimise juhendit. Nimelt oli ta pannud alltoodud juhendist la\u0308htudes olmeja\u0308a\u0308tmete konteinerisse ka mo\u0303ned va\u0308ikesed tu\u0308kid kipsplaati."}, {"text_idx": "#000009", "text": "Meie linnavalitsuselt pa\u0308riti nu\u0308u\u0308d aru selle kohta, kas toodud juhend on antud kohaliku omavalitsuse poolt ning kui to\u0303esti on, siis kas vo\u0303i kuidas on teavitatud ja\u0308a\u0308tmevaldajaid sellest, et nii linna ja\u0308a\u0308tmehoolduseeskiri kui ka ja\u0308a\u0308tmeseadus ei luba enam segaolmeja\u0308a\u0308tmete mahutisse panna ehitusja\u0308a\u0308tmeid (so\u0303ltumata nende kogusest)."}, {"text_idx": "#000010", "text": "Tegelikult o\u0308eldakse ka praegu keskkonnaministeeriumi veebilehel toodud ja\u0308a\u0308tmete liigiti kogumise juhendis (allalaetav siit), mille u\u0308he versiooniga ongi antud juhul sisuliselt tegu, remondi ja ehitusja\u0308a\u0308tmete kohta: \u201cVa\u0308ikeses koguses pane segaja\u0308a\u0308tmete konteinerisse. Suures koguses vii ja\u0308a\u0308tmejaama vo\u0303i telli ehitusja\u0308a\u0308tmete konteiner.\u201d"}, {"text_idx": "#000011", "text": "Kevadel viidi ja\u0308a\u0308tmeseadusesse sisse rida muudatusi. Muu hulgas ta\u0308psustati siis, et ehitus- ja lammutusja\u0308a\u0308tmed olmeja\u0308a\u0308tmete hulka ei kuulu. Viljandi linna ja\u0308a\u0308tmehoolduseeskiri u\u0308tleb nu\u0308u\u0308d omakorda so\u0303naselgelt, et segaolmeja\u0308a\u0308tmete mahutisse neid panna ei tohi."}, {"text_idx": "#000012", "text": "Ja\u0308a\u0308tmeseaduse uue redaktsiooni kohaselt peab omavalitsuse ja\u0308a\u0308tmehoolduseeskiri sa\u0308testama ehitus- ja lammutusja\u0308a\u0308tmete, milleks nimetatakse ehitus- ja lammutusto\u0308o\u0308de ka\u0308igus tekkinud ja\u0308a\u0308tmeid, sealhulgas tekkekohal liigiti kogutud puidu, betooni, telliste, plaatide, keraamika, kivide, metalli, klaasi, plasti ja kipsi kogumiskohad ning ka\u0308itlemise no\u0303uded. Viljandi hetkel kehtiva ja\u0308a\u0308tmehoolduseeskirja kohaselt tuleb ehitusja\u0308a\u0308tmete liigiti kogumine tekkekohal korraldada siis, kui neid tekib eeldatavalt u\u0308le ku\u0308mne kuupmeetri."}, {"text_idx": "#000014", "text": "Linnavalitsusest vastati o\u0303iguskantsleri juurest tulnud po\u0308o\u0308rdumisele, et antud probleemiga ollakse kursis. Ko\u0303nealune juhend koostati hetkel kehtiva korraldatud ja\u0308a\u0308tmeveo hanke tingimustest tulenevalt. Nu\u0308u\u0308d ongi aga juba koostamisel uus hange, kus la\u0308htutakse ja\u0308a\u0308tmeseaduse ja linna ja\u0308a\u0308temehoolduseeskirja praegu kehtivatest redaktsioonidest. Selle raames koostatakse ka uus sorteerimisjuhend. Ootame huviga, milliseid vo\u0303imalusi na\u0308eb see kodanikele ette ehitusja\u0308a\u0308tmete (remondija\u0308a\u0308kide) a\u0308raandmiseks va\u0308ikestes kogustes. Kas to\u0303esti tuleb nu\u0308u\u0308d ko\u0303ik ise (so\u0303ltumata kogusest) ja\u0308a\u0308tmejaama viia? Vo\u0303i kavatseb linn paigaldada nende kogumiseks eraldi avalikud konteinerid?"}, {"text_idx": "#000015", "text": "Neljapa\u0308eval vo\u0303ttis volikogu vastu otsuse (siin oli sellest juttu juba ennetavalt), millega anti linnavalitsusele no\u0303usolek riigihanke korraldamiseks korraldatud ja\u0308a\u0308tmeveo teenuse osutaja leidmiseks ja linnavara (ja\u0308a\u0308tmejaama) tasuta kasutamiseks. Ja\u0308a\u0308tmejaama kinnistu number parandati eelno\u0303us enne otsuse vastuvo\u0303tmist a\u0308ra. Malle Vahtra (Su\u0308damega Viljandis) tegi la\u0308inud na\u0308dalal linnavolikogu eelarve- ja arengukomisjoni koosolekul ka ettepaneku teha eraldi hanked ja\u0308a\u0308tmeveo teenusele ning ja\u0308a\u0308tmejaamale koos ka\u0308itlusega, kuid see ei leidnud toetust. Samas tehti aga linnavalitsusele ettepanek korraldada enne hanke va\u0308ljakuulutamist kodanikele infopa\u0308ev. Loodetavasti saadakse selleks ajaks siis valmis ka uus sorteerimisjuhend, mis vastab eelpool toodud ku\u0308simustele."}, {"text_idx": "#000016", "text": "LAVO Kaubanduse OU\u0308, millele Riia mnt 54a kuuluvas tootmishoones tegutseb tuntud toidupakkide tootja Tactical Solution OU\u0308, sai linnavalitsuselt eelmisel na\u0308dalal lo\u0303puks ametliku ettekirjutuse, sest hoone vo\u0303eti tootmiseks kasutusele ilma kasutusloata ja selle saamist takistavaid puudusi ei ole ko\u0303rvaldatud."}, {"text_idx": "#000017", "text": "Kevadel ja\u0308ttis linnavalitsus rahuldamata ettevo\u0303tte taotluse saada hoonele kasutusluba, sest ehitusto\u0308id ei olnud teostatud vastavalt ehitusprojektile. U\u0308heks puuduseks oli na\u0308iteks see, et projektist ko\u0303rvalekaldumise tulemusena ei toiminud kinnistul asuvad sadeveekaevud enam varasemal moel ning sellest tulenevalt kogunes sademevesi naaberkinnistustele ega toimunud selle tavapa\u0308rast a\u0308ravoolu. Vesi hakkas tungima ka hoonetesse."}, {"text_idx": "#000018", "text": "Kuna seatud ta\u0308htajaks paranduste tegemise kohta mingit teavet ei saadud, esitati juuni lo\u0303pus ettevo\u0303ttele ma\u0308rgukiri, milles juhiti ta\u0308helepanu sellele, et ehitist tohib kasutada ainult siis, kui sellel on kehtiv kasutusluba. Vastasel korral vo\u0303ib karistada ettevo\u0303tet rahatrahviga. Kasutusloa puudumisest hoolimata oli Riia mnt 54a asuv tootmishoone vo\u0303etud juba aasta alguses aktiivsesse kasutusse. Hoones tegutseb kaubama\u0308rki Tactical Foodpack kasutav Tactical Solution OU\u0308, mis toodab peamiselt relvajo\u0303ududes kasutatavaid kuivtoidupakke."}, {"text_idx": "#000019", "text": "Tegemist on meedias laialdast positiivset ta\u0308helepanu pa\u0308lvinud eduka firmaga, mis sai mo\u0303ned aastad tagasi Sakala eestvedamisel korraldatud Viljandimaa ettevo\u0303tlusauhindade jagamisel julge ettevo\u0303tja eriauhinna. Alles la\u0308inud na\u0308dalal ku\u0308lastas tehast Eesti kaitseminister Kalle Laanet (Reformierakond). Viljandi linnavalitsus tegi oma ettekirjutuse pa\u0308ev enne tema visiiti. Teatis kavatsuse kohta see teha saadeti hoone omanikule aga siiski juba augustis."}, {"text_idx": "#000020", "text": "Ehitusseadustiku kohaselt on kohalikul omavalitsusel kohustus teostada ja\u0308relevalvet selles sa\u0308testatud no\u0303uete ja\u0308rgimise u\u0308le. Tehtud ettekirjutuse ta\u0308itmata ja\u0308tmisel vo\u0303idakse rakendada juriidilisele isikule sunniraha kuni 64000 eurot. Viljandi linnavalitsus seadis nu\u0308u\u0308d sunniraha suuruseks 3000 eurot. Kui 15. oktoobriks ei ole ko\u0303rvaldatud hoonele kasutusloa va\u0308ljastamist takistavaid puudusi, teostatud selleks vajalikke ehitusto\u0308id ja taotletud kasutusluba, rakendatakse sunniraha. U\u0308htlasi vo\u0303ib seeja\u0308rel seada ettevo\u0303ttele puuduste ko\u0303rvldamiseks uue ta\u0308htaja ning ma\u0308a\u0308rata uue sunniraha."}, {"text_idx": "#000021", "text": "Lossi 3 katusele tehakse avariiremont"}, {"text_idx": "#000022", "text": "Eelmisel aastal linnale ostetud tu\u0308hjalt seisev ja lagunev hoone, kus tegutses viimati raamatukogu lugemissaal, pa\u0308lvis nu\u0308u\u0308d sotsiaalmeedias ta\u0308helepanu sellega, et lagi on seal juba sisse vajunud. Lohutuseks vo\u0303ib o\u0308elda, et juba eelmisel teisipa\u0308eval kuulutas linnavalitsus va\u0308lja riigihanke Lossi 3 katuse avariilise osa remondiks. Pakkumuste esitamise ta\u0308htaeg sai ta\u0308is neljapa\u0308eval. To\u0308o\u0308vo\u0303tjal tuleb eemaldada katuse sissekukkuv osa ja rajada selle asemele ilmastikukindel katus. Tegemist on siiski vaid ajutise lahendusega. Hoone vajab po\u0303hjalikumat renoveerimist, milleks hetkel projekti ega rahastust ei ole."}, {"text_idx": "#000023", "text": "Teater Ugala juht Garmen Tabor saatis teisipa\u0308eval linnavalitsusele po\u0308o\u0308rdumise, milles va\u0308ljendas mure seoses liikluskorralduse muudatusega Reinu teel, tuginedes seejuures teatri to\u0308o\u0308tajatelt ja publikult saadud tagasisidele. Reinu tee muutmine kahesuunaliseks on kasvatanud seal liikluskoormust, mille to\u0303ttu on tekkinud a\u0308a\u0308rmiselt ohtlikke olukordi Reinu tee ja Vaksali ta\u0308nava ristmikul, Ugala tagumise parkla vahetus la\u0308heduses. Teater soovib, et sinna paigaldataks ma\u0308rgid ja rajataks u\u0308leka\u0308igurada jalaka\u0308ijatele."}, {"text_idx": "#000024", "text": "Teiseks murekohaks on neile Vana-Vaksali ta\u0308nava ning Valuoja ristumiskohal olev neljakandiline truup, millel asetses enne ta\u0308nava rekonstrueerimist rest. Seal na\u0308hakse sageli ko\u0303o\u0303lumas lapsi, misto\u0303ttu peetakse ilma restita lahtist truupi va\u0308ga ohtlikuks. U\u0308ldiselt on Ugala seltskond ta\u0308nava rekonstrueerimise u\u0308le aga va\u0308ga ta\u0308nulik ja ro\u0303o\u0303mus."}, {"text_idx": "#000025", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000026", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]